4½ år hos AaB Allan Olesen har været hos AaB i 4½ år og spillet 167 kampe for klubben. - Jeg har valgt Vejle Boldklub, fordi klubben fremlagde et spændende projekt og gav mig et rigtig godt tilbud. Efter små fem år i Aalborg havde min familie og jeg lyst til at prøve noget nyt, og det var vigtigt, at familien var enige i beslutningen, for godt nok er det mig, som skal præstere på banen, men hvis ikke familien trives går det ud over præstationerne, siger Allan Olesen. Tilbage til Superligaen Vejle er lige nu tophold i den næstbedste fodboldrække, og satser stærkt på en hurtig tilbagevenden til Superligaen. - Efter 5 sæsoner på et tophold bliver det en kæmpe udfordring at skifte til en klub, som forhåbentlig skal arbejde på at bide sig fast i SAS Ligaen efter sommerferien. Jeg ser frem til at skulle prøve at formidle noget af den viden, som jeg har fået gennem en lang karriere videre til klubbens unge spillere, for selvom Vejle Boldklub har en del rutinerede spillere med erfaring fra SAS Ligaen, er jeg blandt andet blevet hentet til klubben, fordi jeg er en rutineret gut, siger Allan Olesen. Lang professionel karriere Allan Olesen spillede tre år i franske St. Etienne før, han kom til AaB. Han fik sin fodboldopdragelse i AB. Skifter til sommer Kontrakten er først gældende fra sommerferien og et år frem.

Opsummering:
Den 33-årige Allan Olesen fra AaB, har skrevet en et-årig kontrakt med Vejle Boldklub.